text: Connexxion
  Connexxion is in Nederlânsk ferfiersbedriuw dat benammen aktyf is as steds- en streekferfierder. It bedriuw wie folslein eigendom fan de Nederlânske steat, fertsjintwurdige troch it Ministearje fan Finansjen, mar is yn 2007 foar 2/3 ferkocht oan in konsortsium fan it Frânse Transdev en Bank Nederlânske Gemeenten (BNG).
  Untstean[bewurkje seksje | boarne bewurkje]
  It bedriuw is yn maaie 1999 ûntstien út in fúzje fan de VSN-bedriuwen Midnet, Oostnet, ZWN en NZH. Yn de begjintiid skreau it bedriuw syn namme as conneXXion. Yn 2000 is de bedriuwsnamme feroare yn Connexxion, mei in haadletter C en lytse x'en. Op de bussen, sneltrams en treinen is ek de C skreaun yn ûnderkast, de offisjele bedriuwsnamme hat lykwols sûnt 2000 in haadletter.